Bangalore
గుజరాత్‌పై బెంగళూర్‌ విజయం
రాజ్‌కోట్‌: విధ్వంసకర క్రికెటర్‌ గేల్‌,రాయల్‌ చాలెంజర్స్‌ కెప్టెన్‌ కోహ్లీలు విజృంభించారు.దీంతో గుజరాత్‌పై మంగళవారం జరిగిన మ్యాచ్‌లో 2 వికెట్లకు 213 పరుగులు చేశారు.గేల్‌ మరోసారి తన సత్తా ఏమిటో నిరూపించాడు.38 బంతులు ఆడి 5 బౌండరీలు,7 సిక్సర్లతో 77 పరుగులు చేయగా కోహ్లీ కూడా దూకుడుగా 50 బంతులు ఆడి 7 బౌండరీలు,1 సిక్సర్‌తో 64 పరుగులు చేసి చెలరేగిపోయాడు.దీంతో రాయల్‌ చాలెంజర్స్‌ బెంగళూరు 213 పరుగుల భారీ స్కోరు చేసింది.తరువాత బ్యాటింగ్‌కు దిగిన గుజరాత్‌ 20 ఓవర్లలో 7 వికెట్లకు 192 పరుగులు చేసింది.దీంతో గుజరాత్‌పై బెంగళూరు 21 పరుగులతో విజయం సాధించింది.పరుగుల సునామీ గేల్‌ ఈ మ్యాచ్‌లో ఫామ్‌లోకి వచ్చాడు. అంతర్జాతీయ టి20 క్రికెట్‌లో 10 వేల పరుగులను సాధించి అరుదైన రికార్డు నెలకొల్పాడు.టాస్‌ గెలిచి న గుజరాత్‌ లయన్స్‌ రాయల్‌ చాలెంజర్స్‌ బెంగళూరును మొదట బ్యాటింగ్‌ చేయాల్సిందిగా కోరింది.దీంతో కోహ్లీ,గేల్‌ బెంగళూరుకు శుభారంభం అందించారు.మొదటి నుంచి మంచి రన్‌రేట్‌తో ఇన్నింగ్స్‌ పునాది వేశారు. జడేజా వేసిన 8వ ఓవర్‌లో గేల్‌ రెండు బౌండరీలు,రెండు సిక్సర్లతో 20 పరుగులు సాధించాడు.
ఈ ఓవర్‌ చివరి బంతికి గేల్‌ ఔటయ్యే ప్రమాదం నుంచి తప్పించుకున్నాడు.ఆఖరి బంతికి భారీ షాట్‌ ఆడగా బౌండరీ లైన్‌ వద్ద బంతి బ్రెండన్‌ మెక్‌కెల్లమ్‌ చేతికి చిక్కింది.అయితే క్యాచ్‌ పట్టే సమయంలో మెక్‌కెల్లమ్‌ క్యాప్‌ బౌండరీకి తాకడంతో నాటౌట్‌గా నిలిచాడు.ఈ సమయంలో ఓపెనర్లు ఇద్దరు తమ జోరును కొనసాగిస్తున్న సమయంలో బసిల థంపీ బౌలింగ్‌లో గేల్‌ ఎల్‌బిడబ్ల్యూగా వెనుదిరిగాడు.అనంతరం క్రీజులోకి వచ్చిన ట్రావిన్‌ హెడ్‌తో కోహ్లీ తన వేగం పెంచాడు. అయిత కులకర్ణి వేసిన 15వ ఓవర్‌ అయిదవ బంతిని భారీ షాట్‌గా మలిచే క్రమంలో బౌండరీ లైన్‌ వద్ద డ్వేన్‌ స్మిత్‌ క్యాచ్‌ పట్టడంతో కోహ్లీ పెవిలియన్‌కు చేరాడు.ఈ దశలో క్రీజులో ఉన్న ట్రానిస్‌ హెడ్‌ 16 బంతులు ఆడి 2 బౌండరీలు,1 సిక్సర్‌తో 30 పరుగులు కేదార్‌ జాదవ్‌ 16 బంతులు ఆడి 5 బౌండరీలు,2 సిక్సర్లతో 38 పరుగులు చేసి నాటౌట్‌గా నిలిచారు.గుజరాత్‌ బౌలర్లు కట్టుదిట్టంగా బౌలింగ్‌ ప్రాక్టీస్‌ చేస్తున్నప్పటికి భారీ షాట్లు ఆడాడు.చివరలో వీరిద్దరూ కలిసి బెంగళూరు ఇన్నింగ్స్‌ను గొప్పగా ముగించారు.లయన్స్‌ బౌలర్ల లో కులకర్ణి,బసిల్‌ థంపిలకు ఒక్కొక్కరికి ఒక వికెట్‌ లభించింది. పోరాడిన గుజరాత్‌ లయన్స్‌ రాయల్‌ చాలెంజర్స్‌ బెంగళూరు తరువాత బ్యాటింగ్‌కు దిగిన గుజరాత్‌ లయన్స్‌ పోరాటం చేసింది.ఓపెనర్‌ స్మిత్‌ 4 బంతులు ఆడి 1 పరుగు చేసి చాహల్‌ బౌలింగ్‌లో ఔటయ్యాడు.
మెక్‌కెల్లమ్‌ 44 బంతులు ఆడి 2 బౌండరీలు,7 సిక్సర్లతో సత్తా చాటి 72 పరుగులతో హాఫ్‌ సెంచరీ సాధించి చాహల్‌ బౌలింగ్‌లో మిల్నేకు క్యాచ్‌ ఇచ్చి వెనుదిరిగాడు.సురేశ్‌ రైనా 8 బంతులు ఆడి 2 బౌండరీలు,2 సిక్సర్లతో 23 పరుగులు చేసి చాహల్‌ బౌలింగ్‌లోనే వాట్సన్‌కు క్యాచ్‌ ఇవ్వడంతో ఔటయ్యాడు.ఫించ్‌ 15 బంతులు ఆడి 2 బౌండరీలు,1 సిక్సర్‌తో 19 పరుగులు చేసి నగీ బౌలింగ్‌లో పెవిలియన్‌కు వెళ్లాడు.కార్తీక్‌ 4 బంతులు ఆడి 1 పరుగు చేసి అరవింద్‌ బౌలింగ్‌లో కోహ్లీకి క్యాచ్‌ ఇవ్వడంతో ఔటయ్యాడు.జడేజా 22 బంతులు ఆడి 2 బౌండరీలతో 23 పరుగులు చేసి రన్‌ఔటయ్యాడు.కిషాన్‌ కిషన్‌ 16 బంతులు ఆడి 2 బౌండరీలు,4 సిక్సర్లతో 39 పరుగులు చేసి మిల్నే బౌలింగ్‌లో ఔటయ్యాడు.ఇక ఎజె టేయి 6 పరుగులు,థంపి జిరో పరుగులతో నాటౌట్‌గా నిలువడంతో గుజరాత్‌ లయన్స్‌ 20 ఓవర్లలో 7 వికెట్లకు 192 పరుగులు చేసింది.